เข้าสู่กระบวนการข้ามเพศด้วยการรักษาด้วยฮอร์โมน เข้ารับการผ่าตัดแปลงเพศ
โชคไม่ดีที่กระบวนการข้ามเพศในทางการแพทย์มักมีค่าใช้จ่ายสูง ราคาที่แท้จริงจะต่างกันไปตามพื้นที่ที่คุณอยู่และแพทย์ที่ทำการรักษา แต่ราคาน่าจะอยู่ที่หลายหมื่นบาท เพราะฉะนั้นคุณต้องศึกษาข้อมูลให้ดีว่าประกันสุขภาพของคุณครอบคลุมค่าใช้จ่ายในส่วนนี้ไหม  อย่างแรกให้ปรึกษาแพทย์ก่อนและขอคำอธิบายว่า การรักษาจะเป็นอย่างไรและค่าใช้จ่ายประมาณเท่าไหร่ จากนั้นให้ดูแผนประกันสุขภาพของคุณ ถ้าคุณอ่านนโยบายแล้วยังไม่เข้าใจว่ามันครอบคลุมอะไรบ้าง ให้โทรศัพท์ถามตัวแทน ถ้าประกันสุขภาพของคุณไม่ครอบคลุมค่าใช้จ่ายด้านนี้ ให้ลองหาข้อมูลว่ามีประกันสุขภาพเจ้าไหนที่ครอบคลุมค่าใช้จ่ายในส่วนนี้บ้าง ถ้าแพทย์ประจำตัวของคุณไม่มีประสบการณ์ในการช่วยเหลือให้คนเข้าสู่กระบวนการข้ามเพศ ให้หาแพทย์ที่เชี่ยวชาญด้านนี้โดยตรง เพราะเขาจะสามารถช่วยแนะแนวทางให้คุณผ่านกระบวนการนี้ไปได้ดีกว่าและตอบคำถามคุณได้มากกว่าด้วย กำหนดเวลานัดหมายและปรึกษาแพทย์ถึงขั้นตอนที่คุณต้องทำเพื่อเข้าสู่กระบวนการข้ามแพทย์ทางการแพทย์ ซึ่งการรักษาด้วยฮอร์โมนน่าจะเป็นขั้นตอนแรก ปรึกษาแพทย์เรื่องความเสี่ยงที่เกี่ยวข้องกับการรักษาด้วยฮอร์โมน ผลของการรักษาด้วยฮอร์โมนก็คือลักษณะสุขภาพโดยรวมของคุณจะเหมือนของผู้ชาย ซึ่งหมายความว่าคุณอาจจะเสี่ยงต่อโรคต่างๆ เช่น โรคหัวใจและความดันโลหิตสูงกว่า เทสโทสเตอโรนสามารถเข้าสู่ร่างกายได้ 3 วิธีคือ ทางปาก (ยาเม็ด) แผ่นแปะผิวหนังหรือเจล และการฉีด วิธีที่เหมาะกับคุณจะขึ้นอยู่กับความต้องการด้านสุขภาพของตัวคุณเอง เพราะฉะนั้นให้สอบถามรายละเอียดเกี่ยวกับแต่ละวิธี อย่ากลัวว่าจะถามมากไป เพราะเขาต้องช่วยคุณอยู่แล้ว!  การรับเทสโทสเตอโรนทางปากเป็นวิธีที่มีประสิทธิภาพน้อยที่สุด ก็เลยไม่เป็นที่นิยม ถ้าคุณเลือกการรักษาทางผิวหนัง คุณก็จะต้องใช้แผ่นแปะผิวหนังหรือเจลทุกวัน แต่ถ้าแพทย์แนะนำการฉีดฮอร์โมน คุณก็น่าจะต้องไปฉีดทุกสัปดาห์หรือทุก 2 สัปดาห์ ปริมาณฮอร์โมนที่ให้จะแตกต่างอย่างมากในแต่ละคน มันอาจจะต้องใช้เวลาสักพักกว่าคุณและแพทย์จะรู้ว่าปริมาณแค่ไหนที่เหมาะกับคุณ หลังจากรักษาด้วยฮอร์โมนไม่นาน ผิวของคุณจะดูและรู้สึกเปลี่ยนไป รูขุมขนจะกว้างขึ้นและคุณอาจจะสังเกตได้ว่าผิวด้านขึ้นและมันขึ้นด้วย และไม่แปลกเลยถ้าสิวจะเห่อ ประสาทรับรู้ด้านการสัมผัสก็อาจจะเปลี่ยนไปด้วย และสิ่งต่างๆ อาจจะ “รู้สึก” เปลี่ยนไปเวลาที่คุณสัมผัสมัน คุณอาจจะสังเกตว่าร่างกายของคุณเริ่มแบกรับน้ำหนักต่างไปจากเดิม เช่น คุณอาจจะเห็นน้ำหนักตรงสะโพกและต้นขาน้อยลง แต่ไปอยู่ที่หน้าท้องมากขึ้นแทน โดยรวมคือมวลกล้ามเนื้อของคุณอาจจะเพิ่มขึ้น  หลังจากผ่านไปสัก 2-3 สัปดาห์ให้ฟังความเปลี่ยนแปลงในน้ำเสียง เทสโทสเตอโรนจะทำให้เส้นเสียงของคุณหนา ซึ่งทำให้เสียงของคุณเหมือนเสียงปกติของผู้ชายมากขึ้น  เตรียมใจไว้ว่าผมจะค่อยๆ เปลี่ยนแปลงอย่างช้าๆ จะหนาขึ้นและสีเข้มขึ้น ขนตามร่างกายก็จะเข้มขึ้นและหนาขึ้นเช่นกัน และจะยาวในอัตราที่เร็วกว่าด้วย คุณอาจสังเกตได้ว่าประจำเดือนมาน้อยลง นานๆ มาที หรือไม่มาเลย แต่คุณก็อาจจะเจอช่วงที่ประจำเดือนมานานและมามากสักพัก ซึ่งแต่ละคนจะตอบสนองต่อการรักษาด้วยเทสโทสเตอโรนไม่เหมือนกัน ถ้าคุณมีข้อกังวล ให้ปรึกษาแพทย์ เขาจะช่วยคุณหาว่าอะไรที่ปกติสำหรับคุณ หากคุณมีปัญหาในการรับมือกับอารมณ์ ให้พบนักจิตบำบัด การรักษาด้วยฮอร์โมนก็เหมือนกับการเข้าสู่วัยเจริญพันธุ์อีกครั้ง ซึ่งก็คือคุณไม่ได้แค่เจอความเปลี่ยนแปลงทางร่างกายเท่านั้น แต่คุณอาจจะอารมณ์ขึ้นๆ ลงๆ ด้วย กระบวนการข้ามเพศเป็นกระบวนการทางอารมณ์โดยตัวมันเองอยู่แล้ว แม้ว่าฮอร์โมนจะไม่ได้เข้าสู่ร่างกายของคุณก็เถอะ! ในระหว่างเข้ารับการบำบัด คุณจะได้เรียนรู้กลไกการรับมือต่างๆ ที่อาจเป็นประโยชน์กับคุณ ความทุกข์ใจในเพศสภาพเป็นสุขภาวะที่เป็นที่ยอมรับในทางการแพทย์ ซึ่งเป็นสภาวะที่อัตลักษณ์ทางเพศไม่สอดคล้องกับเพศสภาพโดยกำเนิด ความทุกข์ใจในเพศสภาพไม่ใช่อาการป่วยทางจิต คุณจึงไม่ต้องกังวลว่าแพทย์จะคิดแบบนั้น แพทย์ต้องขอใบวินิจฉัยก่อนผ่าตัดแปลงเพศให้ ซึ่งการบำบัดไม่ได้มีไว้เพื่อขอใบวินิจฉัยเท่านั้น แต่ยังเป็นวิธีที่ดีที่คุณจะได้เครื่องมือมาช่วยรับมือกับความเครียดที่จะต้องเข้ารับการผ่าตัดด้วย  ก่อนที่จะทำการผ่าตัดแพทย์จะต้องทำการวินิจฉัยให้ได้ก่อนว่าเป็นโรคนี้หรือไม่ และมีขั้นตอนที่ต้องพิจารณาก่อนถึงจะทำการผ่าตัดได้ หากประกันสุขภาพของคุณครอบคลุมค่าใช้จ่ายในส่วนนี้ ให้ดูว่าประกันครอบคลุมค่าใช้จ่ายส่วนไหนบ้าง ถ้าอ่านแล้วงงก็ไม่ต้องกังวล! แค่โทรหาตัวแทนแล้วให้เขาอธิบายสิทธิประโยชน์ที่ประกันคุ้มครองให้คุณฟัง แต่ก็อย่าลืมเช็กด้วยว่าแพทย์ที่ผ่าตัดให้คุณเข้ารับประกันด้วย ถึงคุณจะไม่มีประกันสุขภาพ คุณก็ยังมีทางเลือก คุณสามารถถามแพทย์หรือโรงพยาบาลว่าเขาทำแผนการชำระเงินไว้หรือเปล่า หรือคุณอาจจะพิจารณาทำสินเชื่อส่วนบุคคลเพื่อมาช่วยค่าใช้จ่ายในการผ่าตัดก็ได้ แล้วแต่คุณเลยว่าคุณจะอยากเข้ารับการผ่าตัดไหม และถ้าทำจะทำส่วนไหนบ้าง ค่อยๆ คิดว่าอะไรที่ทำให้คุณมีความสุข เพราะการเข้าสู่กระบวนการเปลี่ยนแปลงนั้นไม่มีผิดถูก ปรึกษาแพทย์และตัดสินใจว่าคุณจะเข้ารับการผ่าตัดปรับรูปร่างหน้าอกให้แบนราบที่ต้องตัดหน้าอกและเนื้อเยื่อบริเวณหน้าอกออกหรือไม่ คุณจะต้องพักฟื้นอยู่ 2-3 วันหลังจากผ่าตัด ปฏิบัติตามแนวทางของแพทย์ในเรื่องของการยกแขนและการเคลื่อนไหว คนส่วนใหญ่สามารถกลับไปทำงานได้หลังผ่าตัดไปแล้ว 7-9 วัน คุณอาจจะเลือกผ่าตัดเพื่อนำอวัยวะสืบพันธุ์เพศหญิง เช่น มดลูก ออกจากร่างกาย ปรึกษาแพทย์ว่าการผ่าตัดมดลูกทิ้งทั้งหมดนั้นเป็นทางเลือกที่เหมาะสมกับคุณไหน เรื่องนี้เป็นการตัดสินใจครั้งใหญ่ จึงไม่แปลกที่คุณจะมีคำถามมากมาย วิธีการตัดมดลูกมีหลายวิธีด้วยกันทั้งการผ่าตัดช่องท้องและการผ่าตัดช่องคลอด ขอให้แพทย์ค่อยๆ อธิบายทางเลือกแต่ละตัวเพื่อที่คุณจะได้รู้ว่าผลที่ตามมาของแต่ละวิธีมีอะไรบ้าง หลายคนได้ผลลัพธ์ที่พึงพอใจจากการตัดมดลูก คุณแค่ต้องจำไว้ให้ดีว่ามันเป็นทางเลือกของใครของมัน เพราะฉะนั้นให้ทำในสิ่งที่คุณคิดว่าใช่สำหรับคุณ การผ่าตัดแปลงเพศด้วยวิธีนี้คือการสร้างอวัยวะเพศชายขึ้นมา การสร้างอวัยวะเพศชายแบบฟาโรห์จะทำให้คุณปัสสาวะและมีเพศสัมพันธ์ได้แบบผู้ชาย ปรึกษาแพทย์เรื่องความเสี่ยงและประโยชน์ที่จะได้รับจากการผ่าตัดแปลงเพศวิธีนี้ การสร้างอวัยวะเพศชายแบบฟาโรห์มาพร้อมกับความเสี่ยงที่เกิดจากการผ่าตัดทั่วๆ ไป เช่น การติดเชื้อที่แผล เพราะฉะนั้นคุณจึงต้องไปพบศัลยแพทย์ตามสั่งเพื่อเข้ารับการดูแลหลังการผ่าตัด
ดูว่าประกันสุขภาพของคุณครอบคลุมอะไรบ้าง. นัดหมายแพทย์ที่มีประสบการณ์. เลือกปริมาณและวิธีที่เหมาะกับคุณ. เตรียมใจรับการเปลี่ยนแปลงในเรื่องของผิวเป็นอย่างแรก. เตรียมใจรับความเปลี่ยนแปลงในเรื่องของน้ำหนัก ผม และเสียงที่จะตามมาได้เลย. ถามแพทย์เรื่องการเปลี่ยนแปลงในระบบสืบพันธุ์. เข้ารับการบำบัดถ้าคุณไม่สามารถรับมือกับการเปลี่ยนแปลงทางอารมณ์ได้. หากจำเป็นให้เข้าพบนักจิตบำบัดเพื่อขอรับการวินิจฉัย. ถ้าประกันสุขภาพของคุณครอบคลุมค่าใช้จ่ายในส่วนนี้ ให้ดูว่าประกันจะจ่ายเท่าไหร่. เข้ารับการผ่าตัดหน้าอกให้แบนราบ. กำหนดวันตัดมดลูกเพื่อนำอวัยวะสืบพันธุ์เพศหญิงออกจากร่างกาย. ปรึกษาแพทย์เรื่องการสร้างอวัยวะเพศชายแบบฟาโรห์.
https://www.wikihow.com/Transition-from-a-Female-to-a-Male-(Transgender) https://www.wikihow.com/Transition-from-a-Female-to-a-Male-(Transgender)
Using Hormone Therapy to Transition Undergoing Surgical Procedures